**শান্তি থটাল** (নেপালি: शान्ति ठटाल) হলেন একজন ভারতীয় সঙ্গীতকার এবং গায়ক, তিনি নেপালি চলচ্চিত্র শিল্পে তাঁর কাজের জন্য পরিচিত। তাঁর কৃতিত্বে ২০০টিরও বেশি গান রয়েছে, যার মধ্যে বেশ কয়েকটি নেপালি চলচ্চিত্রের সঙ্গীত রয়েছে। তিনি নেপালি চলচ্চিত্র শিল্পের প্রথম মহিলা সঙ্গীত সুরকার।

ব্যক্তিগত জীবন
--------------

থটাল ১৯৩৮ সালের ৪ঠা এপ্রিল ভারতের দার্জিলিংয়ে জন্মগ্রহণ করেন। তাঁর বাবা ও মা হলেন যথাক্রমে মনু সিং থটাল এবং চন্দ্র মায়া থটাল। তিনি প্রাথমিকভাবে শিব প্রসাদ সিং এবং ভানু ঘোষের পরামর্শে সঙ্গীত শিখেছিলেন। তিনি দার্জিলিংয়ের সেন্ট তেরেসা স্কুলে তাঁর বিদ্যালয় শিক্ষা শেষ করেন এবং এরপর তিনি সঙ্গীতে তাঁর স্নাতক ডিগ্রি সম্পন্ন করেন। পরে তিনি রবীন্দ্র ভারতী বিশ্ববিদ্যালয়ে সঙ্গীত শেখার জন্য কলকাতায় চলে আসেন। দার্জিলিং-এ ফিরে আসার পর, তিনি দার্জিলিংয়ের একটি সঙ্গীত, শিল্পকলা ও নাট্য প্রতিষ্ঠান, হিমালয় কলা মন্দিরে যোগ দেন এবং সেই সঙ্গে আম্বার গুরুংয়ের কাছেও সঙ্গীত শিখেছিলেন। কিংবদন্তি নেপালি গায়িকা অরুণা লামা ছিলেন তাঁর সবচেয়ে ভালো বন্ধু। তিনি গোপাল ইয়নজন এবং কর্মা ইয়নজনকে তার প্রিয় সঙ্গীতশিল্পী হিসাবে বিবেচনা করেছিলেন।

তিনি কেন্দ্রীয় বিদ্যালয়ে সঙ্গীত শিক্ষাও শুরু করেন। শিক্ষার পর, তিনি একটি সরকারি চাকরিতে যোগ দিতে সিকিমের গ্যাংটকে চলে যান। তিনি সিকিম সরকারের সংস্কৃতি বিভাগে পরিচালক হয়েছিলেন। সঙ্গীত তাঁর আবেগ হিসেবে থেকে গেছে। শান্তি থটাল বিয়ে করেননি। তিনি এখন দার্জিলিংয়ে অবসর জীবন কাটাচ্ছেন।

সঙ্গীত
------

প্রথমদিকে, শান্তি গায়ক ছিলেন। পরে তিনি *ইয়েউতা নীলো সূর্যাস্ত* নামে ঈশ্বর বল্লভের সঙ্গীত নাটক (গীতিকথা)-এর জন্য নেপথ্য সঙ্গীত রচনা করেছিলেন। এর পরেই তিনি একজন সঙ্গীত সুরকার হিসাবে খ্যাতি অর্জন করেছিলেন। তিনি নেপালি চলচ্চিত্র *পারল কো আগো* (১৯৭৮) এবং *বাচনা চাহানে হারু* (১৯৮২)-র জন্য সঙ্গীত করেছেন। তাঁর কিছু সুপরিচিত গান হল *মায়ালু লে সমঝে কি কাসো*, *উড়ি জৌন ভানে মো পান্চি হোইনা*, *ধেরাই চুবুল নাগারা*, *সামহেলের রাখা* এবং *চৌবন্দি কো তুনামা*।

পুরস্কার
--------

তিনি সিকিম সরকার কর্তৃক ২০০২ সালে সঙ্গীতের জন্য মাস্টার মিত্র সেন স্মৃতি পুরস্কারে ভূষিত হন। নেপালি সঙ্গীতে তাঁর অবদানের জন্য তিনি ২০২০ সালে জগদম্বা শ্রী পুরস্কারে ভূষিত হন।

আরও দেখুন
---------

* আম্বার গুরুং
* অরুণা লামা
* গোপাল ইয়নজন

তথ্যসূত্র
---------

1. ↑  "Of Non-Nepalese Born Music Artistes"। Gorkha Patra। ১ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১২।
2. ↑  "Shanti Thatal"। Fursad.com। ২৫ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১২।
3. ↑  "Shanti Thatal's Encore at Paleti Series"। Fursad.com। ৩০ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১২।
4. ↑  "Shanti Thatal"। nepa~laya। ২৫ নভেম্বর ২০০৬ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১২।
5. ↑  "Samhalera Rakha"। Phalano.com। ২১ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১২।
6. ↑  "Married to Music" (পিডিএফ)। Women Now। ৩ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৭ জুলাই ২০১২।
7. ↑  "Shanti Thatal Nominated for Jagadambashree"। *The Gorkha Times* (ইংরেজি ভাষায়)। ২০২০-০৯-২১। সংগ্রহের তারিখ ২০২১-১১-০৩।
8. ↑  Times, Siliguri (২০২১-০২-০৯)। "Legendary music composer, singer Shanti Thatal to be conferred with Jagadamba Shree Purasakar"। *Siliguri Times | Siliguri News Updates* (ইংরেজি ভাষায়)। সংগ্রহের তারিখ ২০২১-১১-০৩।
9. ↑  "Baniya's 'Maharani' wins Madan Puraskar this year - OnlineKhabar English News" (ইংরেজি ভাষায়)। সংগ্রহের তারিখ ২০২১-১১-০৩।
10. ↑  "Maharani wins Madan Puraskar, Shanti Thatal Jagadamba Shree"। *GorakhaPatra* (ইংরেজি ভাষায়)। সংগ্রহের তারিখ ২০২১-১১-০৩।

বহিঃসংযোগ
---------

* শান্তি থটালের সঙ্গীত  ওয়েব্যাক মেশিনে আর্কাইভকৃত ২৯ মার্চ ২০১২ তারিখে
* সামহেলের রাখা (অ্যালবাম)